Pozdravljeni učenci !

Delo na daljavo je postalo naša stalnica in kot kaže tudi v mesecu maju, do konca šolskega leta.

V prejšnjem tednu je bil objavljen uradni »Sklep« o ocenjevanju in zaključevanju ocen v tem šolskem letu pod drugačnimi pogoji.

**Poudarek pri zaključevanju** so že pridobljene ocene iz 1. in 2. ocenjevalnega obdobja. Pokazatelj uspešnosti pa je tudi redno delo v obdobju dela na daljavo.

**Ocenjevanja vseh učencev pri matematiki v oddelku ni potrebno izvesti.**

**Omogočeno pa bo popravljanje nezadostne ocene iz drugega ocenjevalnega obdobja, v kolikor je samo ta ocena v 2. ocenjevalnem obdobju.**

**Za ocenjevanje se bom dogovarjala z vsakim posameznikom osebno.**

Tudi na vprašanja v zvezi z ocenjevanjem pri matematiki bom odgovarjala vsakemu posamezniku osebno.

Vaša učiteljica, Vilma Grilj